फिसलकर 59 हजार पर आया, जानें कैरेट के हिसाब से सोने की कीमत
Gold Rate Today (20th March 2023), Current Silver Price in India Today. Follow Current Gold and Silver Prices Latest Information, and News On Dainik Bhaskar आज यानी सोमवार (27 मार्च) को सोने की कीमत में बड़ी गिरावट देखने को मिली है। इंडिया बुलियन एंड ज्वेलर्स एसोसिएशन (IBJA) की वेबसाइट के मुताबिक
आज यानी सोमवार (27 मार्च) को सोने की कीमत में बड़ी गिरावट देखने को मिली है। इंडिया बुलियन एंड ज्वेलर्स एसोसिएशन (IBJA) की वेबसाइट के मुताबिक, 10 ग्राम सोना 650 रुपए कमजोर होकर 59,003 रुपए बिक रहा है। इसी महीने 20 मार्च को सोना अपने ऑल टाइम हाई पर था। तब इसकी कीमत 59 हजार 671 रुपए प्रति 10 ग्राम थी।
69 हजार के ऊपर बनी हुई है चांदी
अगर चांदी की बात करें तो इसकी कीमत में आज मामूली गिरावट देखने को मिली है। सर्राफा बाजार में ये 176 रुपए सस्ती होकर 69,580 रुपए प्रति किलोग्राम पर आ गई है। 24 मार्च को ये 69,756 हजार पर थी। एक्सपर्ट्स के अनुसार आने वाले दिनों में इसमें तेजी देखने को मिल सकती है, और अगले एक महीने में चांदी 73 हजार तक पहुंच सकती है।
65 हजार तक जा सकता है सोना
IIFL सिक्योरिटीज के वाइस प्रेसिडेंट अनुज गुप्ता कहते हैं कि शेयर बाजार में जारी उतार-चढ़ाव के कारण सोने को सपोर्ट मिल रहा है। इसके चलते इस साल के आखिर तक सोना 65 हजार रुपए प्रति 10 ग्राम तक जा सकता है।
केडिया एडवाइजरी के डायरेक्टर अजय केडिया के मुताबिक, सोने में 2020 से शुरू सुपर साइकिल अब भी जारी है। इस साल सोना 62,000 तक पहुंचने का अनुमान था, लेकिन मौजूदा परिस्थितियों में ये 64,000 तक पहुंच सकता है।
1 अप्रैल से सिर्फ छह डिजिट वाला हॉलमार्किंग सोना ही बिकेगा
नए नियम के तहत एक अप्रैल से छह डिजिट वाले अल्फान्यूमेरिक हॉलमार्किंग के बिना सोना नहीं बिकेगा। जैसे आधार कार्ड पर 12 अंकों का कोड होता है, उसी तरह से सोने पर 6 अंकों का हॉलमार्क कोड होगा। इसे हॉलमार्क यूनीक आइडेंटिफिकेशन नंबर यानी HUID कहते हैं।
ये नंबर अल्फान्यूमेरिक यानी कुछ इस तरह से हो सकता है- AZ4524। इस नंबर के जरिए ये पता करना संभव होगा कि कोई सोना कितने कैरेट का है। देशभर में सोने पर ट्रेड मार्क देने के लिए 940 सेंटर बनाए गए हैं। अब चार डिजिट वाली हॉलमार्किंग पूरी तरह बंद हो जाएगी।
